**ՈՐՈՇՈՒՄ**

**Կատարողական վարույթը կասեցնելու մասին**

**« 05» հոկտեմբեր 2018 թ. ք. Վանաձոր**

Հարկադիր կատարումն ապահովող ծառայության Լոռու մարզային բաժնի ավագ հարկադիր կատարող արդարադատության կապիտան Յուրի Սահակյանս ուսումնասիրելով 04.10.2018 թ. վերսկսված թիվ՝ 00136089 կատարողական վարույթի նյութերը՝

**ՊԱՐԶԵՑԻ**

ՀՀ Լոռու մարզի ընդհանուր իրավասության դատարանի կողմից 27.09.2012 թ. տրված թիվ ՎԴ6/0365/05/08 կատարողական թերթի համաձայն պետք է Էդգար Լևի Թադևոսյանից հօգուտ ՀՀ պետական բյուջեի բռնագանձել 2.183.034 ՀՀ դրամ պարտավորեցնելով նրան կատարելու ՀՀ մաքսային օրենսգրքի 132-րդ հոդվածի 2-րդ կետի ա,ե ենթակետով նախատեսված մաքսային պարտականությունը, այն է ներկայացնել հայտարարագիր ՀՀ ներմուծված 420 հատ МicroSD 1GB, 316 հատ МicroSD 12MB, 50 հատTranscend2GB, Bluetooth Model SY 630, 96 հատ Bluetooth Model SY 690, 81 հատ Bluetooth Model USB ES-288, 2.0 ինֆորմացիա փոխանցող սարքի վերաբերյալ:

Պահանջատեր ՀՀ ԿԱ ՊԵԿ-ը գրությամբ հայտնել է, որ պարտապանը ներկայացրել է հայտարարագիր, սակայն դեռևս վճարման ենթակա է 2.361.677 ՀՀ դրամ:

Կատարողական գործողությունների կատարման ընթացքում պարտապանին պատկանող բռնագանձման ենթակա գույք կամ դրամական միջոցներ չեն հայտնաբերվել, ի հայտ են եկել սնանկության հատկանիշներ:

Վերոգրյալի հիման վրա և ղեկավարվելով «Դատական ակտերի հարկադիր կատարման մասին» ՀՀ օրենքի 28 հոդվածով , 37 հոդվածի 8-րդ կետով և «Սնանկության մասին» ՀՀ օրենքի 6-րդ հոդվածի 2-րդ կետով

**ՈՐՈՇԵՑԻ**

Կասեցնել 04.10.2018թ. վերսկսված թիվ 00136089 կատարողական վարույթը 60-օրյա ժամկետով։

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

Որոշման պատճեն ուղարկել կողմերին։

Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից տասնօրյա ժամկետում։

«Դատական ակտերի հարկադիր կատարման մասին» ՀՀ օրենքի 28 հոդվածի 5–րդ կետի համաձայն հարկադիր կատարողի որոշման բողոքարկումը չի կասեցնում կատարողական գործողությունները։

Ավագ հարկադիր կատարող Յ. Սահակյան